****

**Zajednica kulturno-umjetničkih udruga**

 **Zagrebačke županije**

Na temelju Odluke o uvjetima, kriterijima i postupku za dodjelu potpora za financiranje putnih troškova kulturno-umjetničkim udrugama članicama Zajednice kulturno-umjetničkih udruga Zagrebačke županije raspisuje se

**JAVNI POZIV**

**za dodjelu potpora za financiranje putnih troškova kulturno-umjetničkim udrugama članicama Zajednice kulturno-umjetničkih udruga Zagrebačke županije**

Članak 1.

Zajednice kulturno-umjetničkih udruga Zagrebačke županije poziva udruge svoje članice koje su programski usmjerene na rad u području kulture da se prijave na Javni poziv za financiranje putnih troškova za gostovanje u Republici Hrvatskoj i inozemstvu (u daljnjem tekstu: Javni poziv).

Članak 2.

Udruge sukladno ovom Javnom pozivu mogu prijaviti jedan odlazak na gostovanje u Republici Hrvatskoj i na jedan odlazak na gostovanje u inozemstvu.

Članak 3.

Prijava na Javni poziv za dodjelu novčanih potpora podnosi se nakon što je korisnik bio na gostovanju, o čemu prilaže dokumentaciju prema uvjetima Javnog poziva. Prijave na Javni poziv moraju zadovoljiti formalne uvjete, te se boduju.

Članak 4.

Javni poziv je otvoren od dana objave do utroška sredstava, a najkasnije do **15. prosinca** 2016.

Rok za podnošenje prijava je **30** **dana** od dana povratka s gostovanja.

Ukupno planirana vrijednost Javni poziva je 350.000,00 kuna

Najveći iznos financijskih sredstava koji se može prijaviti po pojedinom projektu je **10.000,00 kuna.**

Članak 5.

Prijavu projekta na Javni poziv može podnijeti udruga koja je upisana u Registar udruga i djeluje najmanje jednu godinu u zaključno s danom objave Javnog Javni poziva, koja je programski usmjerena na rad u području kulture, što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Zagrebačkoj županijite svim drugim davateljima financijskih sredstava iz javnih izvora.

Članak 6.

Pravo na podnošenje prijave na natječaj imaju udruge koje udovoljavaju sljedećim uvjetima:

* članice su Zajednice KUUZŽ;
* dostavile su sve obavezne obrasce i priloge propisane Javni poziv;
* imaju sjedište i područje djelovanja u Zagrebačkoj županiji;
* upisane su u Registar udruga Republike Hrvatske čija temeljna svrha nije stjecanje dobiti (neprofitna udruga); pravna osobnost
* sukladno statutu imaju glavnu djelatnost kulturu ili aktivno provode projekte na području kulture te promiču uvjerenja i ciljeve koji nisu u suprotnosti s Ustavom i zakonom;
* da nemaju dugovanja prema Proračunu Županije;
* da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu;
* utvrđen način javnog objavljivanja programskog i financijskog izvješća o radu za proteklu godinu (mrežne stranice udruge, izvješće s godišnje skupštine ili drugi prikladan način);
* da se protiv korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela.

Pravo prijave na Javni poziv nemaju:

* ogranci, podružnice i slični ustrojstveni oblici udruga, koji nemaju pravnu osobnost,
* udruge koje nisu registrirane prema Zakonu o udrugama i upisani u Registar udruga Republike Hrvatske,
* udruge koje nisu upisane u Registar neprofitnih organizacija pri Ministarstvu financija Republike Hrvatske,
* udruge koje primarno ne obavljaju djelatnost iz područja kulture te aktivno ne provode projekte na području kulture,
* projekti koji se financiraju prema posebnim propisima (npr. Zakon o Hrvatskom Crvenom križu).
* projekti usmjereni isključivo na pokrivanje troškova redovnog poslovanja.

Prijava podnesena od udruga i drugih neprofitnih organizacija iz stavka 2. ovog članka  ocijenit će se nedopuštenom.

Članak 7.

Prijave se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnim stranicama Zagrebačke županije (www.zagrebacka-zupanija.hr).

Dokumentaciju treba poslati preporučeno poštom, putem dostavljača ili osobno (predaja u urudžbenom uredu) s naznakom „Prijava na javni Javni poziv – NE OTVARAJ“, na sljedeću adresu:

* Zagrebačka županija

Zajednice kulturno-umjetničkih udruga Zagrebačke županije

Ulica grada Vukovara 72/V

10 000 Zagreb

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, donošenje odluke o dodjeli financijskih sredstava, te postupanje s dokumentacijom detaljno su opisani u Uputama za prijavitelje.

Razmatrat će se samo prijave koje su pravodobno prijavljene, te koje u cijelosti zadovoljavaju propisane uvjete Javnog poziva.

Članak 8.

Pitanja vezana uz Javni poziv mogu se postaviti slanjem upita na adresu elektronske pošte: j.dujic@zagrebacka-zupanija.hr, te pozivom na broj telefona: 01/6009-417.